Lunde prestegjeld

Lunde prestegjeld var et prestegjeld tilhørende Nedre Telemark prosti i Agder og Telemark bispedømme i Den norske kirke. Det omfattet sogn i Nome kommune i Telemark fylke, og hovedkirken var Lunde.

Lunde prestegjeld og dets sogn er nå en del av Nome kirkelige fellesråd, som er underlagt Nedre Telemark prosti.

Historikk

Lundar sókn (norrønt) har sin opprinnelse fra kristningen av landet. Lunde antas å være lagt under Bø prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Ved kgl. res. 17. mars 1866 ble Lunde og Flaabygd annekssogn skilt ut fra Bø prestegjeld som eget prestegjeld med virkning fra 7. mai 1866.

Ved avviklingen bestod Lunde prestegjeld av menighetene i Lunde og Flåbygd.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Nomes historie
Prestegjeld i Telemark
Prestegjeld i Agder og Telemark bispedømme